### Resumé

Vejle Kommune har fået endeligt tilsagn til klima-lavbundsprojektet Ravning på 453 hektar i [adresse]. Anlægsarbejdet starter sidst i august 2025 og færdiggøres i begyndelsen af 2027.

Der søges en foreløbig anlægsbevilling på 18 mio. kr.

### Sagsfremstilling

Styrelsen for Grøn Arealomlægning og Vandmiljø (SGAV) har den 27. maj 2025 givet Vejle Kommune endeligt tilsagn til realisering af klima-lavbundsprojekt Ravning på 453 hektar. Projektområdet er beliggende i [adresse] fra [adresse] over Ravning til [adresse] og omfatter primært lavbundsarealerne i bunden af ådalen. 54 lodsejere er omfattet af projektet.

Projektets primære formål er at bidrage til at reducere landbrugets drivhusgasudledning ved at udtage og omdanne kulstofrige landbrugsjorde til vådområder med mere naturlig hydrologi ved f.eks. at afbryde dræn, sløjfe grøfter og genslynge [adresse] med tilløb. Klimaeffekten er beregnet til 4.373 tons CO2-ækvivalenter/år.

Desuden bidrager projektet til at forbedre vandmiljøet ved at reducere udledningen af kvælstof til [adresse] med 4,78 tons. Reduktionen medregnes som en del af indsatsen i Grøn Trepart

Projektet forøger ligeledes ådalens bufferkapacitet i forhold til store og pludselige vandmængder og har derfor en positiv klimaeffekt på [adresse] oversvømmelsesudfordringer. Endelig vil projektet bidrage med en lang række positive effekter for biodiversitet og nogle naturtyper.

Anlægsarbejdet forventes igangsat i slutningen af august 2025 og færdiggjort i begyndelsen af 2027. Projektet er 100% finansieret af Styrelsen for Grøn Arealomlægning og Vandmiljø.

### Økonomi

Det samlede tilsagnsbeløb til gennemførelse af projektet udgør i alt: 42,157 mio. kr., hvoraf 15,385 mio. kr. udgør engangskompensationen til projektets lodsejere, som udbetales af Stephan Vestergaard.

Der er afsat op til cirka 26,77 mio. kr. til anlæg, projektledelse, konsulentydelser og tinglysning m.m. Heraf søges en foreløbig anlægsbevilling på 18 mio. kr., efterfølgende søges korrektioner ifm. kommende kvartalsopfølgninger.

![](data:image/jpeg;base64...)

Figur 1 Ny/ændring af anlægsbevilling

![](data:image/jpeg;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der søges anlægsbevilling og afsættes rådighedsbeløb på 18 mio. kr. i udgift og indtægt til realisering af Klima- Lavbundsprojekt i Ravning i årene 2025-2027. Udgiften finansieres 100% af tilskud fra Styrelsen for Grøn Arealomlægning og Vandmiljø, tilskud modtages ved projektets afslutning.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Projektet reducerer drivhusgasudledningen med 4.373 tons CO2-ækvivalenter og fjerner cirka 4,78 tons kvælstof til [adresse] årligt. Projektet forøger ligeledes ådalens bufferkapacitet i forhold til store og pludselige vandmængder og har derfor en positiv klimaeffekt på [adresse] oversvømmelsesudfordringer.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 12. august 2025, punkt 126:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Klima-, Natur- og Miljøudvalget, den 12. august 2025, punkt 126:

Godkendt.

#### Beslutning fra Økonomiudvalget, den 18. august 2025, punkt 202:

Anbefales.

### Beslutning

Godkendt.

Fraværende: Alexander Vestergaard, i stedet mødte Jesper Jørgensen.

Fraværende: Jenny Christoffersen.